Document ID: 32007R0846

REGULAMENTUL (CE) NR. 846/2007 AL COMISIEI
din 18 iulie 2007
de stabilire a coeficienților de ponderare care trebuie folosiți pentru calculul prețului comunitar de piață al carcaselor de porc pentru anul de piață 2007/2008
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2759/75 al Consiliului din 29 octombrie 1975 privind organizarea comună a piețelor în sectorul cărnii de porc (1), în special articolul 4 alineatul (6),
întrucât:
(1)
Prețul comunitar de piață al carcaselor de porc menționat la articolul 4 alineatul (2) din Regulamentul (CEE) nr. 2759/75 trebuie să fie stabilit luând în considerare prețurile constatate în fiecare stat membru prin coeficienții care exprimă importanța relativă a șeptelului porcin din fiecare stat membru.
(2)
Acești coeficienți trebuie să fie determinați în baza efectivelor porcine recenzate la începutul lunii decembrie a fiecărui an în conformitate cu Directiva 93/23/CEE a Consiliului din 1 iunie 1993 privind anchetele statistice care trebuie efectuate în domeniul producției de porcine (2).
(3)
În baza rezultatelor recensământului din decembrie 2006, trebuie să se stabilească noi coeficienți de ponderare pentru anul de piață 2007/2008 și să se abroge Regulamentul (CE) nr. 1201/2006 al Comisiei (3).
(4)
Luând în considerare faptul că anul de comercializare 2007/2008 începe la 1 iulie 2007, prezentul regulament trebuie să se aplice începând cu această dată.
(5)
Măsurile prevăzute în prezentul regulament sunt conforme cu avizul Comitetului de gestionare a cărnii de porc,
ADOPTĂ PREZENTUL REGULAMENT:
Articolul 1
Coeficienții de ponderare menționați la articolul 4 alineatul (2) din Regulamentul (CEE) nr. 2759/75 sunt stabiliți în anexa la prezentul regulament.
Articolul 2
Regulamentul (CE) nr. 1201/2006 se abrogă.
Articolul 3
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Se aplică de la 1 iulie 2007.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 18 iulie 2007.

Labels: 2
17
6